**Sūdzību izskatīšana**

**Informācija par sūdzību izskatīšanas un strīdu risināšanas kārtību**

Biedrība "Māksla. Autortiesības. Kultūrizglītība." (MAK) autortiesību vai blakustiesību subjektu, savu biedru un uz pārstāvības līguma pamata pārstāvēto kolektīvā pārvaldījuma organizāciju sūdzības izskata viena mēneša laikā no saņemšanas dienas.

Saskaņā ar spēkā esošo Autortiesību kolektīvā pārvaldījuma likumu MAK izskata sūdzības par:

1. tiesību pārvaldījuma uzsākšanu vai izbeigšanu;
2. priekšnoteikumiem dalībai kolektīvā pārvaldījuma organizācijā;
3. pārvaldījumu ieņēmumiem no tiesību pārvaldības, ieskaitot atskaitījumu veikšanu.

Ja objektīvu iemeslu dēļ noteikto viena mēneša termiņu nav iespējams ievērot, MAK to var pagarināt uz laiku, ne ilgāku par četriem mēnešiem no sūdzības saņemšanas dienas, par to paziņojot sūdzības iesniedzējam.

MAK uz visām saņemtajām sūdzībām atbild rakstveidā, atbildi nosūtot uz iesniegumā norādīto pasta adresi vai elektronisko pastu.

Ja MAK noraida sūdzību, atbildē tiek norādīts šādas noraidīšanas pamatojums.

Sūdzības izskata MAK valde. MAK valdei ir tiesības sazināties ar sūdzības iesniedzēju papildus apstākļu noskaidrošanas nepieciešamības gadījumā.

Ja sūdzības iesniedzējs nav apmierināts ar MAK valdes sniegto atbildi, viņš ir tiesīgs vērsties ar sūdzību pie MAK padomes.

MAK padome izskata sūdzību mēneša laikā no saņemšanas dienas. MAK padome uz saņemto sūdzību sniedz rakstveida atbildi. Ja MAK padome noraida sūdzību, tā norāda noraidīšanas iemeslus atbildes vēstulē. MAK padomes lēmums ir galīgs un nav pārsūdzams.

MAK padome par visām saņemtajām sūdzībām un to izskatīšanas rezultātiem informē MAK biedru sapulci kārtējā biedru sapulces sēdē, kas tiek sasaukta vienu reizi gadā līdz katra kalendārā gada 31.martam.